Beredskabet har travlt med at tjekke de mange steder der sælger fyrværkeri. Meldingen fra Aalborg lyder, at der er rimelig styr på det. Brandinspektør Troels Søgaard Sørensen fra Beredskabscenter Aalborg er en af de folk der er på opgaven. Beredskabet skal holde øje med tres salgssteder alene i Aalborg Kommune. - Det er selvfølgelig en kort periode og der er mange regler der skal overholdes, siger Troels Søgaard Sørensen. Men de har nogenlunde styr på det, lyder meldingen fra brandinspektøren. Det er småting der bliver rettet til, som hos Krudtkongen i Skalborg, der har fået besked på at holde kasserne med fyrværkeri lukkede. - Hvis det er det eneste, kan jeg gå hjem med et smil, siger krudtchef hos Krudtkongen, Simon Løvstrøm, efter besøget af kontrollen

Opsummering:
Nytåret skal snart skydes ind og det sætter Aalborg Beredskab på arbejde.